مشغولين بيمن من شغلكم
ولو مو شغلي هذا من شغلكم
بعد ما راح ابجي او منشغ الكم
اموتن راح واخصمها القضيه
*****
وثيقه بكل فخر كلبي وثق لك
جبل ما شفت باخلاقك وثقلاك
الك يرخص دمع عيني وثق لك
الكلب لمن يدك يوكع بديه
*****
مو عيني دمع جسمي ينز لك
يبيتك بالكلب صاير ينزلك
علم عالراس من يكدر ينزلك
والخدمتك روحي لبس عسكريه
*****
اليحبونك بصدك لا تسلهم
وابد عن سبب حبك لا تسلهم
امن احجي وياك عفيه لا تسلهم
احس تاخذ الروح بغير جيه
*****
هاك اشعل كلب كلبي ووجهاك
اعله حاله راح اعلمنك و اوجهاك
بشالك من تلف شعرك ووجهاك
تلف روحي مثل لف المنيه
*****
حبيبي بيا بخت وياي شديت
عده هجرك الي اشقدمت شديت
بصبعك حتى تذكر خيط شديت
انحصر دمك ولا فكرت بيه
الشاعر المبدع جبار رشيد